བཙན་བྱོལ་བོད་པའི་སྤྱི་ཚོགས་སུ་གླུ་གཞས་ཆེད་སྦྱོང་སློབ་གྲྭ་མེད་པ་དང་།གླུ་གཞས་དང་རོལ་དབྱངས་ལ་དགའ་མོས་བྱེད་མཁན་མང་པོ་ཡོད་ཀྱང་།དེའི་ཐད་ཚད་མཐོའི་ཆེད་སྦྱོང་གི་གོ་སྐབས་ཐོབ་མྱོང་མཁན་ནི་ཕལ་ཆེར་མེད་པ་ལྟ་བུ་རེད།བཙན་བྱོལ་བོད་མི་མང་ཤོས་གནས་སྡོད་བྱེད་ཡུལ་རྒྱ་གར་རྒྱལ་ཁབ་ལ་མཚོན་ན།དོན་གྱིས་འཛམ་གླིང་ཧྲིལ་པོའི་ཁྱོན་ནས་གླུ་གར་གྱི་རྒྱ་མཚོ་ལྟ་བུ་རེད་ཅེས་བརྗོད་ཆོག་པ་མ་ཟད།ད་དུང་རྒྱ་གར་མི་མང་ནི་གླུ་གཞས་དང་གློག་བརྙན་ལ་དགའ་སྟོན་བྱེད་རྒྱུ་མང་དྲགས་པའི་ཚོད་ལྟ་བུ་ཞིག་ཏུ་གྱུར་ཡོད།ཁོར་ཡུག་འདི་ལྟ་བུ་ཞིག་ནས་བོད་རིགས་ནང་གཞོན་མང་པོ་ཞིག་གིས་ཆེད་སྦྱོང་གི་སློབ་ཚན་སྨན་ཞབས་པ་འདེམས་ཀྱི་ཡོད་ཀྱང་།དེའི་ཚོད་ཀྱིས་ཁོར་ཡུག་དང་གོ་སྐབས་ཡག་ཤོས་ཤིག་གཏན་ནས་མིན།དེ་བས་མ་འོངས་པར་རྒྱ་གར་གྱི་མཐོ་སློབ་ཁག་ཏུ་དགའ་མོས་དང་ཐུན་མིན་གྱི་ཁྱད་ཆོས་ཡོད་པ་དག་གིས་རོལ་དབྱངས་དང་གླུ་གཞས་སོགས་ལ་ཆེད་སྦྱོང་བྱེད་ཐུབ་པ་ན།འཚོ་བ་དང་ཤུགས་རྐྱེན།མ་འོངས་པའི་མདུན་ལམ་སོགས་གང་ཐད་ནས་གོ་སྐབས་ཧ་ཅང་ཡག་པོ་ཞིག་ཏུ་འགྱུར་ངེས་པ་རེད།